16 Go nna boikokobetso go ne ga thusa Christoph gore a amogele kgakololo e e molemo. Nakonyana fa a sena go kolobediwa, o ne a simolola go ikatisa kwa jiming. Basha bangwe kwa jiming eo ba ne ba mo kopa gore a tsenele setlhopha sa bone sa motshameko. O ne a bua le mogolwane mongwe ka kgang eno mme mogolwane yono o ne a mo kopa gore a akanye ka mathata mangwe a a ka nnang gone pele a dira tshwetso, a a jaaka go tshwaediwa ke moya wa kgaisano. Le fa go ntse jalo, Christoph o ne a tsenela setlhopha seo. Mme gone, go ise go ye kae, o ne a lemoga gore motshameko oo o tletse thubakanyo le gore o kotsi. O ne a bua le bagolwane ba bangwe mme ba mo naya kgakololo ya Dikwalo. A re: “Jehofa o ne a nnaya bagakolodi ba ba molemo mme ke ne ka mo reetsa le fa gone ke ile ka tsaya nakonyana go dira jalo.” A o tla ikokobetsa gore o kgone go amogela kgakololo e e molemo?